ปลดล็อก ร.ร.ดังรับเกิน 40 คนต่อห้อง
เปิดทางรับเด็กในพื้นที่บริการ ยันดูแลสิทธิตามกฎหมายไม่ได้เอื้อใคร,ดร.บุญรักษ์ ยอดเพชร เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า จากกรณีผู้ปกครองร้องเรียน นพ.ธีระเกียรติ เจริญเศรษฐศิลป์ รมว.ศึกษาธิการ หลังได้รับความเดือดร้อนจากการกำหนดนโยบายการรับนักเรียนของโรงเรียนในสังกัดสำนักงานคณะกรรมการการศึกษาขั้นพื้นฐาน (สพฐ.) ประจำปีการศึกษา 2561 โดยรับนักเรียนชั้น ม.1 จำนวน 40 คนต่อห้อง ทำให้เด็กในพื้นที่บริการของโรงเรียนบางส่วนหมดสิทธิ์เข้าเรียนต่อนั้น ตนเสนอให้คณะกรรมการการศึกษาขั้นพื้นฐาน (กพฐ.) พิจารณาแนวทางแก้ไขปัญหานักเรียนในเขตพื้นที่บริการที่ยังไม่มีที่เรียน และที่มีที่เรียนแล้วแต่ต้องเดินทางไปเรียนนอกเขตพื้นที่ ซึ่ง กพฐ.เห็นชอบให้คณะกรรมการสถานศึกษา และคณะกรรมการศึกษาธิการจังหวัด (กศจ.) พิจารณายืดหยุ่นจำนวนนักเรียนต่อห้องและขยายจำนวนห้องเรียนได้ตามความเหมาะสม โดยคำนึงถึงคุณภาพของนักเรียน โดย สพฐ.จะมีหนังสือแจ้งแนวทางดังกล่าว ไปยัง กศจ.ผู้อำนวยการสำนักงานเขตพื้นที่การศึกษา (สพท.) ทั่วประเทศ เพื่อแจ้งไปยังโรงเรียนในพื้นที่ ภายในวันที่ 15 พ.ค.นี้,การยืดหยุ่นครั้งนี้ถือเป็นการดูแลสิทธิการศึกษาขั้นพื้นฐานตามกฎหมาย โดยผู้ปกครองนักเรียนที่ได้รับผลกระทบให้มาแจ้งความประสงค์ได้ที่โรงเรียนในพื้นที่ จากนั้นโรงเรียนจะเสนอ กศจ.เห็นชอบตามขั้นตอนเป็นรายๆไป ยืนยันว่าการยืดหยุ่นครั้งนี้ไม่ได้เป็นการเปิดช่องให้ใคร เพราะถ้า สพฐ. ดึงดัน ไม่ยืดหยุ่น เด็กก็ไม่มีที่เรียน ประชาชนได้รับความเดือดร้อน เลขาธิการ กพฐ.กล่าวและว่า ทั้งนี้ สพฐ.ไม่ได้กำหนดจำนวนต่อห้องว่าไม่ควรเกินเท่าไหร่ ให้อยู่ในดุลพินิจของโรงเรียนแต่ต้องคำนึงถึงคุณภาพ เพราะ สพฐ.ไม่สามารถบอกได้ว่า จำนวนที่เหมาะสมต่อห้องจะอยู่ที่เท่าไร เนื่องจากแต่ละพื้นที่ไม่เหมือนกัน อาทิ เขตสายไหมมีเด็กเกินกว่าที่โรงเรียนรับได้จำนวนมาก อย่างไรก็ตาม หลังจากผู้ปกครองได้แจ้งความประสงค์มายังโรงเรียน และโรงเรียนได้พิจารณารับตามความเหมาะสมแล้ว รวมทั้งตัวเลขการรับนักเรียนที่ต้องแจ้งภายในวันที่ 10 มิ.ย.นิ่งแล้ว โรงเรียนใดมีนักเรียนมากเกินไปก็จะต้องมาพิจารณาอัตราครูใหม่ รวมถึงขยายห้องเรียนให้มีความเหมาะสมกับจำนวนนักเรียนต่อห้อง ซึ่งการยืดหยุ่นดังกล่าวไม่ได้แค่ให้โรงเรียนพิจารณาตาม ศักยภาพว่าสามารถรับนักเรียนได้เท่าไร แต่เป็นการดูตามข้อกฎหมายที่ให้เด็กได้มีสิทธิการศึกษาขั้นพื้นฐาน และมีการประกาศเขตพื้นที่บริการ ดังนั้นถ้าเด็กในพื้นที่บริการไม่มีที่เรียนก็ต้องรับไว้.
ดร.บุญรักษ์ ยอดเพชร เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า จากกรณีผู้ปกครองร้องเรียน นพ.ธีระเกียรติ เจริญเศรษฐศิลป์ รมว.ศึกษาธิการ 
บุญรักษ์ ยอดเพชร,ธีระเกียรติ เจริญเศรษฐศิลป์,กศจ.,สถานศึกษา,สพฐ.,การศึกษา